0
ସେୟାର
ନୂଆଦିଲ୍ଲୀ: ଜାନୁଆରିରେ ଜିଏସଟି ଆଦାୟ ରାଶି ୧ ଲକ୍ଷ କୋଟି ଥିବାବେଳେ ଫେବ୍ରୁଆରିରେ ଏହା ୯୭,୨୪୭ କୋଟି ଟଙ୍କାକୁ କମିଯାଇଛି। ‌ଜିଏସଟି ବାବଦରେ ମୋଟ ୯୭,୨୪୭ କୋଟି ଟଙ୍କା ଆଦାୟ ହୋଇଥିବାବେଳେ ଏଥିରୁ କେନ୍ଦ୍ରୀୟ ଜିଏସଟି ବାବଦରେ ୧୭,୬୨୬ କୋଟି, ରାଜ୍ୟ ଜିଏସଟି ବାବଦରେ ୨୪,୧୯୨ କୋଟି ଏବଂ ସମନ୍ବିତ ଜିଏସଟି ବାବଦରେ ୪୬୯୫୩ କୋଟି ଟଙ୍କା ଆଦାୟ ହୋଇଛି। ତେବେ ୨୦୧୮ ଫେବ୍ରୁଆରିରେ ଆଦାୟ ହୋଇଥିବା ଜିଏସଟି ତୁଳନାରେ ଚଳିତବର୍ଷ ଫେବ୍ରୁଆରିରେ ୧୩.୧୨ ପ୍ରତିଶତ ଜିଏସଟି ଆଦାୟ ହୋଇଛି। ଜାନୁଆରି ପହିଲାରୁ ଜିଏସଟି ପରିଷଦ ଅନେକ ଗୁଡ଼ିଏ ସାମଗ୍ରୀ ଉପରୁ ଜିଏସଟି ଆଦାୟ ହାର ହ୍ରାସ କରିଥିବାରୁ ଟିକସ ଆଦାୟ ପରିମାଣ କମିଥିବା ବିଶେଷଜ୍ଞମାନେ ମତ ଦେଉଛନ୍ତି। ସିନେମା ଟିକଟ, ଟିଭି, ପାୱାର ବ୍ୟାଙ୍କ ଏବଂ ମନିଟର ସ୍କ୍ରିନ୍ ଭଳି ୨୩ଟି ଉତ୍ପାଦ ଓ ସେବା ଉପରୁ ଜିଏସଟି ହାର ହ୍ରାସ କରାଯାଇଥିଲା।
ପୂର୍ବବର୍ତ୍ତୀ ଖବର